
ŠAKIŲ RAJONO SAVIVALDYBĖS ADMINISTRACIJOS
GRIŠKABŪDŽIO SENIŪNIJA
                            
2017 METŲ VEIKLOS  PLANO ATASKAITA

     2017 m. seniūnijos įgyvendinami strateginiai tikslai, atsižvelgiant į Šakių rajono savivaldybės prioritetines kryptis, yra:
· gerinti gyvenimo kokybę seniūnijoje, kuriant sveiką, saugią ir švarią aplinką.
Šakių rajono savivaldybės administracijos uždaviniai yra:
· efektyviai organizuoti seniūnijos darbą, kad užtikrinti gyventojų poreikių tenkinimą.
        
2017 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

    Šakių rajono savivaldybės administracijos Griškabūdžio seniūnija, vykdydama savo veiklą, prisideda prie Šakių rajono savivaldybės strateginio 2017-2019 metų veiklos plano šių programų  įgyvendinimo:
     1. Mokymosi visą gyvenimą ir sporto programa (Nr.1);
     2. Kultūros plėtros programa  (Nr.6) 
     3. Savivaldybės veiklos pagrindinių funkcijų programa (Nr.7);
     4. Darbo rinkos politikos rengimo ir įgyvendinimo programa (Nr.8);
     5. Žemės ūkio plėtros programa (Nr.11);
     6. Švarios, sveikos aplinkos ir energijos taupymo programa (Nr.12);
     7. Socialinės apsaugos programa (Nr.13).  
      2017 m. Griškabūdžio seniūnija vykdė savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, jiems suteikta reikalinga informacija, išduotos pažymos ir kiti reikalingi dokumentai. Suteikta reikalinga socialinė pagalba, žemės ūkio subjektams suteikta informacija, išduotos pažymos ir kiti dokumentai apie deklaruotą gyvenamąją vietą.  Efektyviai išnaudoti visi esami rezervai nedarbui mažinti. Pritrauktos investicijos, sukurtos palankios sąlygos verslui.  Rūpintasi, kad būtų saugi ir švari aplinka bendruomenės nariams. Seniūnijoje 2017 m. sausio 1 d. duomenimis gyveno apie 2547gyventojus. Seniūnija suskirstyta į 5 seniūnaitijas:  Bliuviškių, Degutinės, Paluobių, Patašinės ir Griškabūdžio.

DUOMENYS APIE SENIŪNIJĄ
	1
	Seniūnijos plotas
	ha
	14547

	2
	Kelių, gatvių  lyginimas, sniego valymas
	km
	85

	3
	Socialinių rizikos šeimų priežiūra vnt.
	vnt..
	13

	4
	Socialiai remtinų šeimų skaičius
	vnt.
	253

	5
	Įdarbintų  gyventojų viešiesiems darbams 
	vnt.
	8

	6
	Pakelių šienavimas km/3 k. per metus
	m/3
	85

	7
	Organizuotų renginių skaičius
	vnt.
	280

	8
	Seniūnijai priklausančių veikiančių ir ne veikiančių kapinių aplinkos tvarkymas
	vnt.
	18

	9
	Gatvių apšvietimas 
	val/metus
	800

	10
	Teritorijų priskirtų visuomenės poreikiams tenkinti aplinkos  tvarkymo darbai 
	ha
	20

	11
	Savivaldybei  priklausančio socialinio būsto remontas 
	vnt.
	7

	12
	Transporto paslaugos  mokinių pavežėjimas
	km
	15000

	13
	Žaliųjų atliekų  tvarkymas
	m/3
	200

	14
	Buitinių atliekų išvežimas iš civilinių kapinių
	m/3
	130



GRIŠKABŪDŽIO  SENIŪNIJOS 2017 METŲ VEIKLOS  PLANO
ĮGYVENDINIMO  APŽVALGA

     Įgyvendinant Griškabūdžio seniūnijos 2017 metų veiklos planą buvo prisidėta prie Šakių rajono savivaldybės strateginiame 2011-2017 metų plėtros plane numatytų prioritetų įgyvendinimo:
· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo(si) ir sveikatingumo gerinimas, socialinio saugumo   užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.
Griškabūdžio seniūnija 2017 metais  įgyvendino:  	 
     Šakių rajono savivaldybės strateginio 2017-2019 metų veiklos plano  „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio  priemonę „Kelių ir gatvių lyginimas, duobių užtaisymas, sniego valymas“. Įgyvendinant šią priemonę panaudotos visos šiai funkcijai numatytos lėšos – 10 306 tūkst. Eur.
     Šakių rajono savivaldybės strateginio 2017-2019 metų veiklos plano „Darbo su rizikos šeimomis organizavimas“ priemonė „Darbo su socialiai remtinomis šeimomis organizavimas“.  
     Įgyvendinant šią  priemonę „Darbo su socialiai remtinomis šeimomis organizavimas“ išmokėtas darbo užmokestis ir socialinis draudimas socialinei darbuotojai darbui su rizikos šeimomis.   Suteikta parama seniūnijos 4 šeimų vaikams, kurie mokosi kitų rajonų mokyklose.
     Šakių rajono savivaldybės strateginio 2017-2019 metų veiklos plano „Mokymosi visą gyvenimą ir sporto  programa“ priemonė „Mokymosi visą gyvenimą ir sporto  programa“.
     Įgyvendinant priemonę „Mokymosi visą gyvenimą ir sporto programa“ seniūnijos mikroautobusas vežė mokinius į Griškabūdžio gimnaziją  pagal  patvirtintą maršrutą. Nuvažiuota 16100 km. Papildomai gautos lėšos-700,00 Eur degalams kolektyvų reprezentacijai kituose rajonuose.  
     Šakių rajono savivaldybės strateginio 2017-2019 metų veiklos plano „Socialinės apsaugos programa“ priemonė  „Kitos socialinės apsaugos ir rūpybos įstaigos“. 
     Įgyvendinant „Kitos socialinės apsaugos ir rūpybos įstaigos“ priemonę transporto lėšos panaudotos socialiai remtinų šeimų lankymui, taip pat rizikos šeimų, turinčių negalią gyventojų lankymui. Pristatyta, pagal poreikį, į namus  neįgaliesiems  kompensacinė technika. Nupirktos darbo priemonės visuomenei naudingą darbą dirbantiems asmenims. Paskirtos vienkartinės socialinės pašalpos.
     Vykdant priemonę „Darbo su socialiai remtinomis šeimomis organizavimas„ (Biudžetinių įstaigų pajamos) nupirkta įvairių sanitarinių ir higieninių prekių, apmokėtos komunalinės ir  apsaugos signalizacijos paslaugos. Nesurinktos 1403,00 Eur lėšos už dienos centro patalpų nuomą, nes neįvyko planuoti renginiai.
     Vykdant priemonę „Darbo su socialiai remtinomis šeimomis organizavimas„ (pagal LR Socialinės apsaugos ir darbo ministerijos vykdant projektą „Dėmesys ir gerumas vaikui ir šeimai mus vienija), lėšos panaudotos. Išmokėtas darbo užmokestis ir socialinis draudimas socialiniams pedagogams. Vaikų maitinimui, transporto paslaugoms, degalų įsigijimui ir prekėms.
     Šakių rajono savivaldybės strateginio 2017-2019 metų veiklos plano  „Darbo rinkos politikos rengimo ir įgyvendinimo„ priemonė „Viešųjų darbų organizavimas“.  
     Įgyvendinant „Viešųjų darbų organizavimas“ priemonę buvo tvarkoma seniūnijos rekreacinės teritorijos aplinka, įdarbinti 4 žmonės, vietoj planuotų 8, kadangi jie buvo įdarbinti po keturis mėnesius. Įdarbinti žmonės pagal viešųjų darbų programą tvarkė teritoriją.
    Šakių rajono savivaldybės strateginio 2017-2019 metų veiklos plano „Žemės ūkio plėtros programa“ priemonė  „Žemės ūkio funkcijų vykdymas“.  
     Įgyvendinant priemonę „Žemės ūkio funkcijų vykdymas“ buvo deklaruojami pasėliai, atnaujintos, išregistruotos ir įregistruotos žemės ūkio valdos. Aptarnauti 275 ūkiai.
     Šakių rajono savivaldybės strateginio 2017-2019 metų veiklos plano „Savivaldybės veiklos pagrindinių funkcijų programa“ priemonė „Seniūnijos vidaus administravimas„.    Įgyvendinant priemonę „Seniūnijos vidaus administravimas, apmokėtos išlaidos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms įsigyti. Visos lėšos panaudotos.
    Šakių rajono savivaldybės strateginio 2017-2019 metų veiklos plano „Kultūros plėtros programa“  priemonė „Kultūrinės veiklos, jaunimo užimtumo organizavimas“. 
     Įgyvendinant „Kultūrinės veiklos, jaunimo užimtumo organizavimas“ (biudžetinių įstaigų pajamos) priemonę buvo vykdomi diskotekų vakarai. Negauta 2639,00 Eur, nes neįvyko 20  diskotekų. Surinktos lėšos 7261,00 Eur už mažosios salės ir atletinės gimnastikos salių nuomas - biudžetinių įstaigų pajamos. Iš jų išmokėtas diskotekų rengėjams darbo užmokestis, pagal verslo liudijimą ir paslaugų pirkimo sutartis, darbo užmokestis bei socialinis draudimas darbuotojui.  Įsigytas muzikinis inventorius, įvairių prekių, gėlių, suvenyrų, apmokėtos reprezentacinės išlaidos.  
     Įgyvendinant „Kultūrinės veiklos, jaunimo užimtumo organizavimas“ (biudžeto pajamos) priemonę organizavome gyventojų poilsį ir užimtumą, surengta 280 renginių, pakeisti radiatoriai Griškabūdžio kultūros centro salėje. Liko nepanaudota 8972,00 Eur. lėšos perkeltos į aplinkotvarkos straipsnį. 
     Šakių rajono savivaldybės strateginio 2017-2019 metų veiklos plano „Švarios ir sveikos aplinkos ir energijos taupymo programa“  priemonė „Atliekų tvarkymo darbai“.
      Įgyvendinant priemonę „Atliekų tvarkymo darbai“ sutvarkyta veikiančių ir neveikiančių kapinių aplinka. Pagerinta Griškabūdžio mstl. apšvietimo valdymo sistema, seniūnijos gyvenvietėse pakabinta 10 šviestuvų. Rinktos ir išvežtos šiukšlės, pjauta žolė, prižiūrėti šaligatviai ir gatvių pakraščiai, šienauti parkai. Įrengtas pėsčiųjų takas Griškabūdžio civilinėse kapinėse. Apšiltintos garažo patalpos, jose stovi mikroautobusas. Papildomai gautos - perkeltos lėšos iš kultūros funkcijos 8972,00 Eur, iš jų įsigyta pagrindinė priemonė - šakų smulkintuvas.
      Šakių rajono savivaldybės strateginio 2017-2019 metų veiklos plano  „Būstas ir komunalinis ūkis“ priemonė „Būstas ir komunalinis ūkis“ (biudžetinių įstaigų pajamos). Vykdant  priemonę  „Būstas ir komunalinis ūkis“ (biudžetinių įstaigų pajamos) gautos lėšos už gyvenamojo būsto nuomos administravimo paslaugas  įsigyta kanceliarinių prekių.
      Šakių rajono savivaldybės 2017-2019 metų strateginio veiklos plano programos  „Savivaldybės veiklos pagrindinių funkcijų programos“ tikslo „Padidinti savivaldybės valdymo efektyvumą“ seniūnijos uždavinio priemonę „Administravimo naštos mažinimo priemonės“. Įgyvendinant šią priemonę buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais, išduodami leidimai saugotinų medžių ir krūmų kirtimo, persodinimo, genėjimo darbams. Nuolat vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, buvo priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Pagal poreikį buvo atliekami notariniai veiksmai: tvirtinti įgaliojimai, parašų tikrumas, kopijos, sudaromi testamentai. Šių visų pažymų, prašymų, leidimų (išskyrus leidimus laidoti) buvo išduota mažiau nei numatyta plane, nes sumažėjo gyventojų skaičius seniūnijoje.
      Įgyvendinant programose numatytą tikslą „Gerinti gyvenimo kokybę seniūnijoje, kuriant sveiką, saugią ir švarią aplinką“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai prisidėjo prie savivaldybės institucijų ir savivaldybės teritorijoje veikiančiose valstybinių įstaigų rengiamų projektų bei priimtų sprendimų įgyvendinimo. 
 Kitos 2017 m. seniūnijos vykdytos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendina;
· prireikus įvertino atskirų šeimų (asmenų) gyvenimo sąlygas bei poreikius ir teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje situacijoje;
· nustatyta tvarka dalyvavo rengiant gyventojų apklausas, dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus; organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarė gyvenamosios vietos deklaravimo duomenų ir gyvenamosios vietos neturinčių asmenų apskaitą;.
· priėmė prašymus, išdavė leidimus laidoti;
· atliko notarinius veiksmus; išdavė pažymas ir kitus reikalingus dokumentus;
· žemės ūkio subjektams suteikė informaciją apie deklaruojamų pasėlių plotus bei kt. klausimais.



Seniūnas                                                                                                    Saulius Naumavičius

